En 64-årig mand døde efter sammenstødet, der skete på Testrupvej ved Aalestrup tirsdag morgen ved ni-tiden. De to biler stødte frontalt sammen, og den 64-årige blev fastklemt ved sammenstødet, mens de øvrige fire personer, der var involveret i ulykken kunne selv komme ud af bilerne. Det oplyser indsatsleder ved Beredskab Vesthimmerland, Michael Holm til nordjyske.dk. Den 64-årige blev bragt til traumecenteret på Aalborg Sygehus, men blev erklæret død ved ankomsten. Hvor alvorligt de fire øvrige er kvæstet, foreligger der endnu ikke nogen oplysninger om. Uheldet skete formentlig på grund af glat føre. Kort tid forinden ulykken i Aalestrup omkom en 63-årig mand i en trafikulykke på Motorvejen nær Sæby, hvilket bringer antallet af trafikdræbte op på to i løbet af tirsdagen.

Opsummering:
[size=2]Endnu en mand er omkommet i en tragisk trafikulykke i
Nordjylland, da en minibus og en personbil stødte sammen ved
Aalestrup. Det skriver nordjyske.dk. [/size]